Baba in asblik gestortArgieffoto Die liggaam van ŉ pasgebore babaseun is Woensdagmiddag in ŉ asblik buite ŉ winkelsentrum in Pietermaritzburg se middestad gevind. Russel Meiring, woordvoerder van ER24, het gesê die liggaam is deur veiligheidsbeamptes gevind. Hulle het die baba na hul kantoor by die winkelsentrum geneem, waarna paramedici en die polisie ontbied is. “Die seun was in ŉ plastieksak toegedraai. Hy is ondersoek en het geen teken van lewe getoon nie. Ongelukkig kon daar niks vir hom gedoen word nie en hy is op die toneel dood verklaar,” het hy gesê. Die polisie ondersoek die voorval.